五言春日侍宴望海應詔
作者：上官儀
朝代：唐

paragraphs: 青丘橫日域，碧海貫乾綱。
奇怪儲神府，朝宗擅穀王。
靈官耀三嶽，仙槎泛□□。
蜃樓朝氣上，鷄樹早花芳。
別島春潮駃，連汀宿霧長。
驚湍蕩雲色，沓浪倒霞光。
宸行肅遼隧，降望臨歸塘。
夾林朱鷺澈，分空翠鳳翔。
憑深體嬀后，徒御叶周王。
游聖霑玄澤，詎假濯滄浪。
（同前）。